
Okresný súd Rožňava 8P/126/2024 7824201367 10. 09. 2024 JUDr. Jarmila Dušáková ECLI:SK:OSRV:2024:7824201367.2
ROZSUDOK V MENE SLOVENSKEJ REPUBLIKY Okresný súd Rožňava, sudkyňou JUDr. Jarmilou Dušákovou, vo veci starostlivosti súdu o maloletého dieťaťa A. B., nar. XX.XX.XXXX, trvale bytom C. D. XXX, t. č. umiestnený v Centre pre deti a rodiny E., zastúpený kolíznym opatrovníkom Ústredím práce, sociálnych vecí a rodiny, Úradom práce, sociálnych vecí a rodiny C., dieťa rodičov – matky F. G. B., nar. XX.XX.XXXX, trvale bytom H. E. 87 a otca A. B., nar. XX.XX.XXXX, trvale bytom C. D. XXX, C., na podnet Ústredia práce, sociálnych vecí a rodiny, Úradu práce, sociálnych vecí a rodiny C., o nariadenie ústavnej starostlivosti k maloletému dieťaťu, takto rozhodol: I. Okresný súd Rožňava n a r i a ď u j e maloletému A. B., nar. XX. XX. XXXX ústavnú starostlivosť, ktorú bude vykonávať v Centre pre deti a rodiny E.. II. Súd z a v ä z u j e otca maloletého A. B., nar. XX.XX.XXXX a matku F. G. B., nar. XX. XX. XXXX prispievať na výživu maloletého A. B., nar. XX. XX. XXXX minimálnym zákonným výživným vo výške po 30 % zo sumy životného minima na neplnoleté nezaopatrené dieťa počnúc od právoplatnosti tohto rozsudku, vždy do 15-teho dňa toho - ktorého mesiaca na účet zariadenia, v ktorom bude vykonávať maloletý ústavnú starostlivosť. III. Týmto sa r u š í uznesenie Okresného súdu Rožňava sp. zn. 8P/99/2024 - 17 zo dňa 28. 05. 2024 o nariadení neodkladného opatrenia, ktorým bol maloletý dočasne zverený do ústavnej starostlivosti Centra pre deti a rodiny E.. IV. Žiaden z účastníkov
nemá
právo na náhradu trov konania. odôvodnenie:
1. Predmetom tohto konania bolo zverenie maloletého dieťaťa do ústavnej starostlivosti do Centra pre deti a rodiny E. na základe podnetu Ústredia práce, sociálnych vecí a rodiny, Úradu práce, sociálnych vecí a rodiny C. (ďalej len „ÚPSVaR C.). Dôvodom podania podnetu zo strany orgánu ochrany detí bola skutočnosť, že doposiaľ vykonané pobytové výchovné opatrenia, ako aj ambulantné a terénne opatrenia SPODaSK v spolupráci s I. E. J. a I. A. – D. K. nesplnili svoj účel. U maloletého sa naďalej prejavujú poruchy v správaní a zároveň jeho rodičia doposiaľ nezmobilizovali svoje rodičovské schopnosti a zručnosti k tomu, aby dokázali zabezpečiť maloletému bezpečné rodinné zázemie a vytvorili adekvátne podmeinky pre jeho všestranný vývin. Z uvedeného sa u maloletého javí potreba naďalej pokračovať v jeho výchove a starostlivosti pobytovou formou ústavnej starostlivosti v Centre pre deti a rodiny E.. 2. Na základe uvedených skutočností, súd nariadil nad maloletým A. ústavnú starostlivosť, ktorú bude vykonávať v Centre pre deti a rodiny E., nakoľko doposiaľ vykonané výchovné opatrenia nad maloletým
nenaplnili svoj účel a rodičia maloletého dieťaťa doposiaľ nezmobilizovali svoje rodičovské schopnosti a zručnosti, aby mohli maloletému zabezpečiť riadnu výchovu a všestranný vývin. 3. Podľa § 2 ods. 1/ Zákona č. 161/2015 Z.z. Civilný mimosporový poriadok (ďalej len „CMP“), na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 4. Podľa § 221 písm. a) Zákona č. 160/2015 Z.z. Civilného sporového poriadku (ďalej len „CSP“), písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 5. Podľa § 368 CSP, osoba oprávnená podať odvolanie sa môže odvolania vzdať. Vzdať sa odvolania možno len voči súdu, a to až po vyhlásení rozhodnutia. 6. Vzhľadom na vyššie uvedené skutočnosti, citované zákonné ustanovenia, a s poukazom na skutočnosť, že účastníci konania sa na pojednávaní, na ktorom bol vyhlásený rozsudok, vzdali práva na podanie odvolania, predmetný rozsudok obsahuje iba stručné odôvodnenie. Poučenie: Proti tomuto rozsudku odvolanie nie je prípustné, nakoľko sa účastníci konania tohto svojho práva účinne, v súlade s ustanovenia § 368 Civilného sporového poriadku, pred súdom vzdali. Ak povinný dobrovoľne nesplní čo mu ukladá vykonateľné rozhodnutie, oprávnený môže podať návrh na vykonanie exekúcie podľa Exekučného poriadku alebo návrh na nariadenie výkonu rozhodnutia podľa § 370 a nasl. CMP. Rozsudok je v časti výživného vykonateľný doručením (§ 44 CMP).

